Den Vest-Sjællandske Avis, 1823-08-02
Den Spanske General Villa-Campa har i en Skrivelse erklæret sig misfornøiet med de Cortes; hvorpaa Kongen har afsat ham og overdraget hans Post til General Alava. Zayas har faaet Commandoen i Morillos, og General Ballasteros er bleven udnævnt til Generallissimus over heele Syd=Armeen. - De nyeste officielle Efterretninger fra General Bourdesoults Armee melde: at Cadix er nu bleven paa det fuldstændigste indsluttet til Lands og til Vands, saa at ingen Levnetsmidler kunne komme ind i Staden, hvilke begynde der allerede at mangle. Generalen afsender daglig til Kongen en Baad med frisk Vand, Grønt og Frugter. Det ældre Rygte, som man har over England: at han havde ophævet Beleiringen, er ugrundet. Jmidlertid har man dog dennegang nogle Efterretninger til de Constitutionelles Fordeel, men som maaskee ere ugrundede og komme blot fra de Franske Liberale Blade. Saaledes melder Bladet Pilate at der skal være forefaldet den 1ste, 2den og 4de Juli Fægtninger med Generalerne Balasteros og Lopez Banos Armeer, som ifølge deraf vare den 5te Juli indrykkede i Sevilla. Officielt tales der ikke noget derom; men det hedder blot, at det store Franske Hovedqvarteer skal bryde op til denne Stad. Ogsaa tales der om en temmelig heftig Fægtning, som er forefaldet i Gor i Kongeriget Jaen den 3die Juli, hvorpaa en stærk Fransk Colonne er med 6 Kanoner brudt op den 11te fra Madrid, og har med største Hastighed begivet sig til Toledo, hvorhen Sveitzergarderne havde trukket sig tilbage efter Fægtningen ved Templeqve. Ogsaa tales om at den Spanske Geneneral Bassecourt er blevet gjort til Fange i Salamanca af Garnisonen i Cindad Rodrigo. Empecinado er paa nye indrykket i Toro, flere Jnsurgentere ere rykkede frem paa andre Steder. Ogsaa er der indløbet Bekræftelse paa at en Pengetransport som var eskorteret af Gardeschveitzere, er bleven angrebet af Constitutionelle Tropper ved Trembleqve i Mancha. Escorten forsvarede sig tappert, men maatte tilsidstretirere med Transporten til Toledo. Denne Stad ligger ikke langt fra Madrid, og Trembleqve ikke langfra Toleds. - Ogsaa Staden Valencia har været i Uroe og Fare, da et constitutionelt Corps nærmede sig den, men det blev slaget og adspredet af Garnisonen. - Disse Besværligheder ved at føre Krigen i Spanien har ogsaa foranlediget en Kgl. Forordning, hvorved Marskal Laurisions Armee bliver erklæret for en activ Armee, hvorfor en nye Reserve=Armee skal oprettes. Den heele Franske Armee i og udenfor Spanien anslaaes til 200000 Mand. De Franske ministerielle Blade antage: at Krigen i Spanien har allerede kostet Frankerige, 10,000 Mand, Heden begynder at blive brændende i Spanien, hvorunder Tropperne lide meget. General Mina angiver i sin officielle Rapport: at Krigen i Catalonien har kostet de Franske 5000 Mand. - Der berettes fra Bayonne: at nogle slettænkende Mennesker have forledet et Compagnie Soldater til Uorden; Soldaterne samlede sig, gik igiennem Gaderne og sang oprøriske Sange. Det 20 Jnfanterieregiment er blevet beskyldt for at have deeltaget i disse Uordener; men det er bleven fuldkommen retfærdiggjort af Marskal Lauriston. Nogle Rygter har sagt: at Mina er død, men han skal blot ligge temmelig syg, da han ved at styrte med Hesten har trykket Brystet med sin Tobaksdaase. – Amerikanske Skibe have tilstrækkelig forsynet Barcellona med Levnersmidler. Fæstningen er imidlertid nu tæt indsluttet af de Franske og alle Tropper marschere dertil, Garnisonen har gjort et nyt Udfald den 13de om Aftenen med 1200 Mand, men Grev Curial drev den igien tilbage med et Tab af 20 Saarede. Og saa Garnisonen i Urgel har gjort et Udfald med temmelig Held. – General Bourke er indrykket med de Franske Tropper i Ferrol. – Det hedder at der er ikke bleven mange Franske Tropper tilbage hos Morillo, Morillos og Bourkes forenede Magt har nu sat sig i Bevægelse mod Corunna, hvor allerede 6 Franske rige Priser ere blevne indbragte. General Huber har aldeeles renset Asturien for constitutionelle Tropper.